
Iktatószám: 36/2026/PTEDOK

PÁLYÁZATI FELHÍVÁS
Kiemelkedő közéleti ösztöndíj


A Pécsi Tudományegyetem Doktorandusz Önkormányzata (a továbbiakban: PTE DOK) a PTE DOK Küldöttgyűlésének 67/2026. (VIII. 27.) számú határozata alapján, valamint a Pécsi Tudományegyetem Térítési és Juttatási Szabályzat 25. § (2) bekezdésének, illetve a Pécsi Tudományegyetem Doktorandusz Önkormányzata Gazdálkodási és Juttatási Szabályzata 12. § (6) bekezdésének megfelelően ezúton kiemelkedő közéleti ösztöndíj-pályázatot ír ki a 2026/2027-es tanév őszi félévére, amelynek feltételei az alábbiak.

A kiemelkedő közéleti ösztöndíj fogalma

Kiemelkedő közéleti ösztöndíj a PTE DOK Alapszabály 3. § (1) bekezdésében meghatározott feladatai ellátásához szükséges tevékenység ellátásáért vagy teljesítmény nyújtásáért a PTE DOK tisztségviselői, ügyvivői vagy az Egyetemmel aktív hallgatói jogviszonyban álló hallgatók vagy doktorjelöltek részére nyújtható ösztöndíj.

Pályázati jogosultság

A PTE DOK által kiutalható kiemelkedő közéleti ösztöndíjban azok a doktori képzésben, illetve teljes idejű alapképzésben, osztatlan képzésben, mesterképzésben, felsőoktatási szakképzésben részt vevő, aktív hallgatói jogviszonnyal rendelkező hallgatók, valamint doktorjelöltek részesülhetnek, akik
a) a PTE DOK tisztségviselői;
b) a PTE DOK ügyvivői;
c) a PTE DOK által egyedileg meghatározott közéleti tevékenységet végeznek.

A pályázat előkészítése

A pályázatokat a PTE DOK, és a pályázatok beadási határidejét legkésőbb 5 nappal megelőzően megküldi a pályázók számára.

A pályázati határidők

A jogosultak kötelesek minden hónapban a lent meghatározott határidőkig benyújtani kiemelkedő közéleti ösztöndíj pályázataikat a PTE DOK Elnökségének címezve.

Pályázati határidők (beérkezési) a félévben

2026. szeptember hónap – szeptember 1.
2026. október hónap – október 1.
2026. november hónap – november 2.
2026. december hónap – december 1.
2027. január hónap – január 4.

Felhívjuk a pályázók figyelmét, hogy tekintettel arra, hogy az Elnökségnek csak a határidőig beérkező pályázatokat áll módjában elbírálni, ezért a határidőn túl érkezett pályázatokat a soron következő rendes elnökségi ülésen fogja tárgyalni.

A pályázatok benyújtása

Amennyiben a hallgató személyesen nyújtja be pályázatát, a pályázat benyújtásáról kérésére elismervényt kell kiállítani. Az elismervényen szerepeltetni kell az átvevő nevét, az átvétel helyét, valamint időpontját.
A pályázatok (aláírt, scannelt formában) az elnok.dok@pte.hu címre küldve elektronikus úton, vagy postai úton, vagy személyesen is benyújthatók a PTE DOK Irodájában (7622 Pécs, Vasvári Pál u. 4.),

A kiemelkedő közéleti ösztöndíj mértéke

A kiemelkedő közéleti ösztöndíj jogcímen az idei félévben összesen kiosztható ösztöndíj összegét, valamint mértékeit a PTE DOK Küldöttgyűlése a PTE DOK Gazdálkodási és Juttatási Szabályzata alapján határozza meg.

A pályázatok elbírálása

A kiemelkedő közéleti ösztöndíj-pályázatokról az Elnökség javaslata és az Ellenőrző Bizottság ellenőrzését követően az Alapszabály 10. § (1) n) pontja alapján Küldöttgyűlés dönt.

Jogorvoslat

A döntést jogszabály- vagy szabályzatsértésre hivatkozással a tudomásszerzéstől számított 15 napon belül lehet megtámadni a Másodfokú Tanulmányi Bizottságnál.


Kelt Pécsett, 2026. augusztus 27. napján


Dr. Kiss Mátyás s.k.
elnök Pécsi Tudományegyetem Doktorandusz Önkormányzat

